CELEX: 31984D0165
Language: el
Date: 1984-03-13 00:00:00
Title: 84/165/ΕΟΚ: Απόφαση της Επιτροπής της 13ης Μαρτίου 1984 περί διαπιστώσεως ότι η εισαγωγή του προϊόντος με την ονομασία «Columbia — 5' ,5' ,5' Trifluorleucin» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0165

84/165/ΕΟΚ: Απόφαση της Επιτροπής της 13ης Μαρτίου 1984 περί διαπιστώσεως ότι η εισαγωγή του προϊόντος με την ονομασία «Columbia — 5' ,5' ,5' Trifluorleucin» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 077 της 21/03/1984 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Μαρτίου 1984  περί διαπιστώσεως ότι η εισαγωγή του προϊόντος με την ονομασία «Columbia - 5',5',5'Trifluorleucin» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/165/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 2ας Σεπτεμβρίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθοριστεί αν το προϊόν με την ονομασία «Columbia - 5',5',5'Trifluorleucin», που παραγγέλθηκε στις 19 Δεκεμβρίου 1979 και προορίζεται να χρησιμοποιηθεί ως μέσο επιλογής κατά την εκτροφή ανθεκτικών κυτταρικών στελεχών της Valeriana wallichii DC σε καλλιέργειες που έχουν μορφή εναιωρημάτων, πρέπει να θεωρηθεί ή όχι ως επιστημονικό και, σε περίπτωση καταφατικής απαντήσεως, αν προϊόντα με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 26 Ιανουαρίου 1984, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι το εν λόγω προϊόν συνιστά μέσο εκτροφής των ανωτέρω καλλιεργειών επί των οποίων πραγματοποιούνται έρευνες· ότι δεν έχει αντικειμενικά χαρακτηριστικά τα οποία να το καθιστούν κατάλληλο για την επιστημονική έρευνα· ότι, εξάλλου, τα προϊόντα του είδους αυτού χρησιμοποιούνται κυρίως για την άσκηση μη επιστημονικών δραστηριοτήτων· ότι η στην προκειμένη περίπτωση χρησιμοποίηση του εν λόγω προϊόντος δεν θα ήταν δυνατό, μόνη της, να του προσδώσει το χαρακτήρα του επιστημονικού προϊόντος· ότι δεν δικαιολογείται, συνεπώς, η παραχώρηση ατελείας στο εν λόγω προϊόν,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή του προϊόντος με την ονομασία «Columbia - 5',5',5 'Trifluorleucin», που αποτελεί αντικείμενο της αιτήσεως της γερμανικής κυβερνήσεως, της 2ας Σεπτεμβρίου 1983, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 13 Μαρτίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.